veneers for teeth Fairfield
braces insurance San Jose CA 95123
dental implants procedure Montgomery 77356
dental crowns cost MD
veneers tooth in 28461
teeth whitening cost in Livingston New Jersey
affordable dentistry Mundelein IL
cost of dental crown in 75254
dental veneers Mesa Kan die huurder die huurkontrak vroeg kanselleer? - Jou Geld | Solidariteit WêreldJou Geld | Solidariteit Wêreld
Kan die huurder die huurkontrak vroeg kanselleer?
Dinsdag, Junie 14th, 2016
ŉ Huurder mag die huurkontrak vroeg kanselleer, maar die eienaar mag ŉ redelike boete hef.
Met die bepaling van die redelike boete, sal die eienaar verlies aan huurgeld, kommissie betaal, of bemarkingskoste in berekening bring.
Die eienaar/agent sal vir die huurder moet aandui hoe die boete bereken word, dit wil sê: verlies aan huurgeld, kommissie of advertensiekoste. (Voorbeeld: Die eienaar sou nie die huurder kon aanslaan vir verlies aan huurgeld nie indien ŉ geskikte vervangshuurder geplaas is met geen werklike verlies vir die eienaar nie).
Let op die uitsonderings:
Huurkontrakte of hernuwing aangegaan voor 1 April 2011.
Waar die huurder:
die Staat is
ŉ juridiese entiteit is waarvan die batewaarde of jaarlikse omset meer as R2 miljoen is
beide die eienaar en huurder juridiese entiteite is
Artikel 14: Verval en hernuwing van vasgestelde termynooreenkomste
(2) (b) (i) die verbruiker mag die ooreenkoms kanselleer –
(bb) te enige ander tyd, deur die verskaffer 20 besigheidsdae kennis op skrif of enige ander opgeneemde wyse en vorm te gee, onderworpe aan subartikel 3 (a) en (b);
(3) tydens kansellasie van ŉ verbruikersooreenkoms soos beoog in subartikel (2)(b) –
(a) ŉ verbruiker bly aanspreeklik teenoor die verskaffer vir enige bedrae verskuldig aan die verskaffer ingevolge daardie ooreenkoms tot op die datum van kansellasie; en
(b) die verskaffer –
(i) mag ŉ redelike kansellasieboete hef …
(4) Die Minister mag, deur kennisgewing in die Staatskoerant, die volgende voorskryf –
(c) die wyse, vorm en basis vir die bepaling van redelikheid van krediet en boetes beoog in subartikel (3).
Artikel 5: Maksimum duur van vasgestelde verbruikersooreenkomste
(2) Vir die doeleinde van artikel 14 (3), mag ŉ redelike krediet of heffing soos beoog in artikel 14 (4) (c) nie ŉ redelike bedrag oorskry nie, met inagneming van –
(a) die bedrag waarvoor die verbruiker steeds aanspreeklik is aan die verskaffer tot op die datum van kansellasie;
(b) die waarde van die transaksie tot by kansellasie;
(c) die waarde van die goedere wat in besit van die verbruiker sal bly na kansellasie;
(d) die waarde van die goedere wat aan die verskaffer terugbesorg word;
(e) die duur van die verbruikersooreenkoms soos aanvanklik ooreengekom;
(f) verliese gely of voordele byeengebring deur die verbruiker as gevolg daarvan dat die verbruiker ŉ verbruikersooreenkoms aangegaan het;
(g) die aard van die goedere of dienste wat gereserveer of bestel is;
(h) die lengte van kennisgewing van kansellasie verskaf deur die verbruiker;
(i) die redelike potensiaal vir die diensverskaffer, wat sorgvuldig optree, om ŉ alternatiewe verbruiker te vind tussen die tyd waartydens die kennisgewing van kansellasie ontvang is en die tyd van die gekanselleerde bestelling; en
(j) die algemene praktyk van die relevante bedryf.
(3) Nieteenstaande subregulasie (2) hierbo, mag die verskaffer nie ŉ boete hef wat die effek sou hê dat dit die verbruiker se reg negeer om ŉ vastetermyn-verbruikersooreenkoms te kanselleer soos aan die verbruiker toegestaan deur die Wet nie.